শান্তনু বিশ্বাস, হাবড়াঃ শুক্রবার রাতে হাবড়া থানার পুলিশ বানিপুর শ্মশান এলাকায় কয়েক জন ব্যক্তিকে ঘোরাঘুরি করতে দেখে সন্দেহ হয় পুলিশের। ২ জন কে আটক করে হাবড়া থানায় নিয়ে এসে জিঙ্গাসাবাদ করলে, পুলিশ জানতে পারে, তাদের বাড়ী বানিপুর এলাকায়, নাম নির্মল হালদার ও বিশ্বজিৎ বারুই। ধৃত দের কাছ থেকে একটি পাইপগান ও একটি গুলি উদ্ধার হয়। ধৃত ২ জনের বিরুদ্ধে হাবড়া থানায় একাধিক অসামাজিক কাজের অভিযোগ রয়েছে। ডাকাতির উদ্দেশ্যে জড়ো হয়েছিল বলে ধৃতেরা জানায়। ধৃত দুই ব্যক্তি কে ৪ঠা আগস্ট, শনিবার বারাসাত আদালতে পাঠানো হয়।